Хокінг імкнуўся спазнаць як мага больш таямніц Сусвету. "Навуковая фантастыка можа быць карыснай: яна стымулюе уяўленне і пазбаўляе ад страху перад будучыняй. Аднак навуковыя факты могуць апынуцца нашмат больш дзіўнымі. Навуковая фантастыка нават не меркавала наяўнасці такіх рэчаў, як чорныя дзіркі", — казаў Стывэн. Ён лічыў, што людзі — толькі "развітыя нашчадкі малпаў на маленькай планеце з нічым не характэрнай зоркай". "Але ў нас ёсць шанцы спасцігнуць Сусвет. Гэта і робіць нас асаблівымі", — дадаваў фізік.